section_heading: Boravak u Francuskoj
paragraph_text: Lancasterovsku vojsku je u bitci kod Towtona 29. ožujka 1461. pretukao sin pokojnog vojvode od Yorka, budući Eduard IV., koji je svrgnuo kralja Henrika i proglasio se kraljem. Margareta je bila odlučna vratiti krunu svom sinu i pobjegla je s njim u Wales te kasnije Škotsku. Nalazeći put do Francuske, stvorila je saveznika svog rođaka, francuskog kralja Luja XI. Na njegov je poticaj dopustila da joj pristupi Eduardov bivši pristaša, Richard Neville, grof od Warwicka, koji je raskrstio puteve sa svojim bivšim prijateljem kao rezultat Eduardova braka s Elizabetom Woodville te je ovim putem tražio osvetu zbog gubitka svog političkog utjecaja. Warwickova kći, Ana Neville, bila je udana za Margaretinog sina Eduarda, princa od Walesa, kako bi učvrstila savez, a Margareta je inzistirala da se Warwick vrati u Englesku kako bi se dokazao prije nego što je slijedila. Učinio je to, vrativši Henrika VI. nakratko na prijestolje 3. listopada 1470. godine.